Diari Oficial de la Generalitat Valenciana


Sumari del DOGV 7919, del 17-11-2016 (2016/9088)

DECRET 166/2016, d'11 de novembre, del Consell, de modificació del Decret 197/2004, que regula la comissió de secretaries autonòmiques i sotssecretaries, pel que fa a la seua composició.
------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2016/11/11/166/dof/vci/html**

### Dades del document

Número de DOGV
:   7919

Data del DOGV
:   17-11-2016

Secció del DOGV
:   I. DISPOSICIONS GENERALS

Número del document
:   2016/9088


Data del document
:   11-11-2016

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * Govern Valencià
    * legislació
    * Govern
    * reglament intern

DECRET 166/2016, d'11 de novembre, del Consell, de modificació del Decret 197/2004, que regula la comissió de secretaries autonòmiques i sotssecretaries, pel que fa a la seua composició. [2016/9088]  
PREÀMBUL  
  
El Decret 197/2004, d'1 d'octubre, del Consell, regula la composició i el funcionament de la comissió integrada per les persones titulars de les secretaries autonòmiques i sotssecretaries de la Generalitat.  
  
El Decret 161/2016, de 28 d'octubre, del Consell, va modificar l'estructura orgànica bàsica de la Presidència i de les conselleries de la Generalitat, el que fa necessari adequar la composició de la comissió integrada per les persones titulars de les secretaries autonòmiques i sotssecretaries de l'Administració de la Generalitat.  
En conseqüència, i fent ús de les atribucions conferides en l'article 64 de la Llei 5/1983, de 30 de desembre, de la Generalitat, del Consell, a proposta del president de la Generalitat, i amb la deliberació prèvia del Consell, en la reunió d'11 de novembre de 2016,  
  
  
DECRETE  
  
Article únic  
Adequació de la composició de la comissió.  
Es modifica l'article 2 del Decret 197/2004, d'1 d'octubre, del Consell, pel qual es regula la comissió de les persones titulars de les secretaries autonòmiques i sotssecretaries, que queda redactat en el termes següents:  
  
«Article 2. Composició de la comissió  
La comissió està composta per:  
1) La persona integrant del Consell que exercisca la secretaria d'aquest, que presidirà la comissió;  
2) Les persones titulars de les secretaries autonòmiques i de les sotssecretaries de la Presidència i de les conselleries;  
3) La persona titular del Gabinet del President;  
4) La persona titular de la Secretaria Autonòmica de la Presidència exercirà la Vicepresidència de la Comissió;  
5) La persona titular del centre directiu amb competències en matèria de relacions amb les Corts exercirà la Secretaria de la Comissió. Serà assisstida en aquesta funció per l'Oficina del Secretariat del Consell.»  
  
  
DISPOSICIÓ FINAL  
  
Única. Entrada en vigor  
Aquest decret entrarà en vigor l'endemà d'haver-se publicat en el Diari Oficial de la Generalitat Valenciana.  
  
València, 11 de novembre de 2016  
  
El president de la Generalitat,  
XIMO PUIG I FERRER


Còpia Permalink ELI